钦定古今图书集成/方舆汇编/职方典/第1123卷 > 《送林上人之武昌序》李白
## 钦定古今图书集成/方舆汇编/职方典/第1123卷 > 《送林上人之武昌序》李白

“江南之名山，黄鹤之英气，偶得英粹，后生俊人。林公
世为豪家，此土之秀，落发归道，专精律仪，白月在天，
朗然独出，既洒落于彩翰，亦讽诵于人口，闲云无心，
与化偕往。欲将振五楼之金策，浮三湘之碧波，乘杯
溯流，考室名岩，瞰憩冥壑，凌临诸天。登祝融之峰峦，
望长沙之烟火，遥谢旧国，担遗归踪。百千开士，稀有”
此者。余所以叹其峻节，扬其清澜。龙象先辈，回眸拭
视，比夫汨泥沙者，相去如牛之一毛。昔智者安禅于
台山，远公托志于庐岳，高标胜概，斯亦向慕哉！“紫霞
摇心，青枫夹岸，目断川上，送君此行。”群公临流，赋诗
以赠。